મહાન રાજર્ષિ ભર્તુહરિ તો કહેતા હતા કે, કમળ વગરનું સરોવર મારા હૃદયને શૂળ જેવી વેદના આપે છે. પાણી અને કમળની શોભા અન્યોનાશ્રેયી છે. જેમ પાણીથી કમળ શોભે છે તેમ કમળથી પાણી શોભે છે. ટૂંકમાં કહેવું હોય તો કહી શકાય કે કમળ એટલે અનાસકિતનો આદર્શ, માંગલ્યનો મહિમા, પ્રકાશનું પૂજન, સૌંદર્યનું સર્જન તથા જીવનનું દર્શન છે. જેમ બ્રહ્માજી કમલાસન છે, જેમ ભગવાન વિષ્ણુ કમલહસ્ત છે. મા ભગવતી મહાલક્ષ્મી કમલજા છે તેમ ભગવાન સૂર્યનારાયણ પોતે જ નભના નીલસરોવરમાં રહેતા રકતકમલ છે.